ky ru hbs_cyr ky ru hu ru ky ru tt ru kk ru ky ru ru ky ky ru tt ru tt ky ky ru ky bg ru ky ru ru ru ky ru ky ru ky ru ky ru ky ru ky ru ky ky ky ky ru ky ky ky ky ky ky ky ky ky ru ru
газета "Айат пресс" на кыргызском языке • №26, 11.06.09. • "Айат пресс" гезити, кыргызча... •
email • архив • редакция • меймансап
кыргыз тилиндеги гезит "Айат пресс"
"Сүрүмөн кабанаак ит да караанын жоготот"
"Атамекен" партиясынын Нарын облусу боюнча кординатору:
"Бийлик акимдерди, акимдер айыл өкмөттөрүн опузалайт"
Турдукан ЖУМАБЕКОВА, ЖК депутаты:
"Тогуз катты жуугандан рахат алам"
Кинематография боюнча департаменттин директору:
"Кино тармагын саясатка аралаштырбайм"
айтып, жазып бүткүс Айтматов
Кыл мурут мырзалар Кырданат да, сырданат...
Жеке өмүр - жеке жол, өз жашооңо курсант бол!
"Кыздардын сүрөтүн тарткандан тажабайм"
"Күйдүмчок" болуп кеттиңиз го...
БЭКтин саясий бюро мүчөсү, Кыргызстандагы
саясий куугунтукка каршы комитеттин башчысы:
"Ак үйгө шылуун, шүмшүк, шумпайларды толтурду"
- Топчубек мырза, учурда "БЭКтин өкүлдөрүнүн да ичара мамилелери ыдырап атат" деген кептер айтылууда. Дегеле оппозициянын акыркы кездердеги ынтымагына кандай баа бересиз?
- БЭК татаал, көп тараптуу организм. Эчен партиялардын, коомдук уюмдардын, көрүнүктүү инсандардын бирикмеси. Мүнөзү, кыялы ар башка, ичиндеги амалы мурда билинбей, эми чыгып аткандар бар, бул - бир. Экинчиси, биз тагдыр чечер тарыхый эки негизги максат үчүн бириккенбиз. Мындай улуу максаттарга берилгендик биримдиктин ичиндеги ынтымакты, демек, биримдикти баалай билүү, сактай билүү менен ченелет. Үчүнчүсү, БЭКтин биримдигин ыйык тутууга умтулган күчтөр бар. "Бириккиле, көп баштуу бийлик ажыдаарын бириккен күч менен гана жок кылууга болот" деген көпчүлүк калк жана бүгүнкүдөй өтө опурталдуу учурда максаттарды ишке ашыруу үчүн ынтымакты көздүн карегиндей сактоону көздөгөн мүчөлөр, башчылар. Ал эми өз амбициясына алы жетпегендер, "мени эмес, тигини алдыга чыгарышты" деп көрө албагандар, бийликтин илмекей кайырмагына илингендер. Акүйгө алдангандар, өз кызыкчылыгын жалпы максаттан жогору койгондор, коен жүрөктөр жарым жолдо аттын башын буруп кетет, ойт берет, сатат. БЭКтин пайдубалы бекем. Бир, эки уюм, айрым адамдар ойноктоп кеткенден анын имараты бузулбайт. Себеби, жогоруда айтылгандай, барынан артык эки максат бар. Улуу Марк Твендин "мени өлдү деген ушак-айыңдар апыртма, мен тирүүмүн" деп орундуу айткан нуска жообу бар.
- БЭКтен биринчи Темир Сариев чыгып кетти эле. Эми Анвар Артыков кол шилтеп, БЭКти жана Атамбаевди ашата айыптап атканына эмне дейсиз? "Булар бийликке сатылып кетишти" деген сөздүн чындыгы канчалык?
- Темир мырза башкалар менен кошо өзү демдүү аракет кылып, БЭКти бирге түзүшкөн. БЭКтин баш жоболоруна, "бир гана талапкер, негизги максаттарды барыбыз биригип гана ишке ашырабыз" тариздеги нерселерге кол шилтеп кетти. "Акүй аны арбап кетти" деген пикир мүмкүн туурадыр. Бул пикир өмүр бою кара так болуп калат. Аны жокко чыгаруу үчүн Темирдин бир гана жолу бар, "жаңылдым, жаздым, тобоо кылдым" деп ачык айтып, "өзүм билем" дегенди коюп, талапкерликти таштап кайра БЭКке келгенде гана "и-и, тиги пикир туура эмес экен" деп кара так жоюлат.
- Анвар Артыков БЭКти "бириккен эки жүздүүлөр кыймылы" деп чечмелегенин кандай кабыл алдыңыз?
- Анвар Артыков БЭКти минтип чечмелөө менен артыкча аша чаап атат. Ал жаңы төрөлгөн жаш бала бекен. "Атамбаевге каршымын! Бекназаров Бакиевди бийликке алып келип жаңылган, эми Атамбаевди сүрөп туура эмес иш кылып атат" маанисинде албуутанат. Алар БЭКке башынан ким киргенин билбейт беле? Эми орто жолдо айгайлап, барыбызды мазактап атат. "Менин кадырым Кыргызстандын кадырынан жогору" деген кыйкырыгы анын ким экенин ачык айтып койду. "Ачуу душман, акыл дос" дейт кыргызда. "Анвар, ачууга алдырбай, токто!" деп кеңеш айтам, эгер тил алса.